*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*250. számú előterjesztés*

Bátaszék Város Önkormányzata Képviselő-testületének 2017. november 29-én,

16,00 órakor megtartandó ülésére

*Önkormányzati tulajdonú épületek energetikai felújításával kapcsolatos döntés meghozatala*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető  **Törvényességi ellenőrzést végezte**: Kondriczné dr. Varga Erzsébet jegyző    **Tárgyalja:**  PG Bizottság: 2017. 11. 28. |

**Tisztelt Képviselő-testület!**

A Terület- és Településfejlesztési Operatív Program keretében az elmúlt időszakban több pályázati felhívás jelent meg. A felhívásokra támogatási kérelmet nyújthattak be a helyi önkormányzatok is.

Várhatóan új felhívások is közzétételre kerülnek az önkormányzati tulajdonban lévő épületállomány energetikai felújításának megvalósítására, megújuló energiaforrások fokozott bevonásával a korábbi felhíváshoz képest változatlan tartalommal.

Bátaszék Város Önkormányzatának tulajdonában lévő három épület vonatkozásában lehetne energetikai felújítást végezni:

* Budai u. 9. sz. Bátaszéki Kanizsai Dorottya Általános Iskola és

Alapfokú Művészeti Iskola

* Hunyadi u. 46. sz. Bátaszéki Önkormányzati Tűzoltóság
* Szent István tér 7.sz. Petőfi Sándor Művelődési Ház.

Egyes projektek várható műszaki tartalma:

- Budai u. 9. sz.

1.) A külső határoló szerkezetek utólagos szigetelése, külső nyílászárók cseréje vagy korszerűsítése, az épületek nyári, passzív hővédelmének javítása.

2.) Háztartási méretű kiserőmű (HMKE) fotovillamos rendszer kialakítása saját villamosenergia-igény kielégítése céljából

3.) Hőszivattyú rendszerek telepítése és hőközlő rendszerre kötése

4.) Már meglévő, kül- és beltéri világítási rendszerek korszerűsítése.

5.) Központi szellőző- és légkondicionáló rendszerek korszerűsítése.

* Hunyadi u. 46. sz.

1.) A külső határoló szerkezetek utólagos szigetelése, külső nyílászárók cseréje vagy korszerűsítése, az épületek nyári, passzív hővédelmének javítása.

2.) Háztartási méretű kiserőmű (HMKE) fotovillamos rendszer kialakítása saját villamosenergia-igény kielégítése céljából

3.) Már meglévő, kül- és beltéri világítási rendszerek korszerűsítése.

4.) Fosszilis energiahordozó alapú hőtermelő berendezések korszerűsítése, cseréje, és a kapcsolódó fűtési és HMV rendszerek korszerűsítése.

- Szent István tér 7.sz.

1.) A külső határoló szerkezetek utólagos szigetelése, külső nyílászárók cseréje vagy korszerűsítése, az épületek nyári, passzív hővédelmének javítása.

2.) Hőszivattyú rendszerek telepítése és hőközlő rendszerre kötése

3.) Már meglévő, kül- és beltéri világítási rendszerek korszerűsítése.

4.) Fosszilis energiahordozó alapú hőtermelő berendezések korszerűsítése, cseréje, és a kapcsolódó fűtési és HMV rendszerek korszerűsítése.

Javasoljuk a T. Képviselő-testületnek, hogy hozzon elvi támogató döntést a pályázatok beadásához szükséges előkészítő tevékenység megkezdésével kapcsolatosan.

***H a t á r o z a t i j a v a s l a t :***

**az önkormányzati tulajdonú épületek energetikai felújításával kapcsolatos pályázat benyújtásának előkészítésére**

Bátaszék Város Önkormányzatának Képviselő-testülete;

1. a Budai u. 9. sz. Bátaszéki Kanizsai Dorottya

Általános Iskola és Alapfokú Művészeti Iskola

Hunyadi u. 46. sz. Bátaszéki Önkormányzati Tűzoltóság

Szent István tér 7.sz. Petőfi Sándor Művelődési Ház

ingatlanokon lévő épületek energetikai felújítására pályázat benyújtását elviekben támogatja,

1. felkéri a Bátaszéki Közös Önkormányzati Hivatal Jegyzőjét, hogy a pályázat benyújtását megelőző előkészítési munkát kezdje meg.

*Határidő:* azonnal

*Felelős*: Kondriczné dr. Varga Erzsébet jegyző

*Határozatról értesül*:

Bátaszéki KÖH városüz. iroda

Bátaszéki KÖH pénzügyi iroda

irattár